Søk om legat til eventyr og oppdagelse | Natgeo.no
Oppdagelseslegatene støtter oppdagelse og eventyr verden rundt og godkjennes av medieeksperter som er på utkikk etter spennende historier og emner som egner seg for National Geographics medier.
Rådgivningspanelet vil særlig legge vekt på vurderingene fra representanter for National Geographics redaksjonelle avdelinger (blader, tv, bøker osv.) foruten det vitenskapelige og vernemessige potensialet i de foreslåtte prosjektene, hvis dette er relevant.
Oppdagelseslegatene er utformet på samme måte som National Geographic Societys eksisterende støtteordning Expeditions Council og har et klart redaksjonelt siktemål. Prosjektene må ha muligheter for fascinerende historier og bilder. Søknadene vurderes dessuten ut fra søkernes og deres medarbeideres kvalifikasjoner og ut fra prosjektets innhold og egenart.
I tillegg til økonomisk støtte gir oppdagelseslegatene legatmottakerne mulighet for et nært samarbeid med National Geographics mange avdelinger. Legatmottakerne kan på den måten dele resultatene av sine prosjekter med National Geographics globale målgruppe.
Søknad om et legat fra Global Exploration Fund foregår i to trinn.
Trinn 1: Forsøknad
Før man mottar søknadsskjema, skal hovedforskeren sende inn en forsøknad via Internett. Det er et par ting du bør være oppmerksom på før du gjør det: • Forsøknadsskjemaet kan fylles ut i flere omganger. Du har mulighet til å lagre forsøknaden og gjøre den ferdig på et senere tidspunkt. • Under utfyllingen av skjemaet vil du bli bedt om å laste opp en elektronisk kopi av din oppdaterte CV (curriculum vitae). Nødvendige krav til utfylling vil bli gitt. • Sjekk at nettleseren din er stilt inn slik at den godtar informasjonskapsler (cookies). • Hvis du har spørsmål angående Internett-skjemaet til forsøknad, kan du sende en e-post til [email protected]. • Global Exploration Fund tar imot forsøknader hele året. Vennligst send inn din forsøknad minst åtte måneder før forventet prosjektperiode.
Hovedforskeren får beskjed i løpet av åtte uker. Hvis forsøknaden godkjennes, vil hovedforskeren motta en e-post med en kobling til det fullstendige søknadsskjemaet på Internett.
Etter å ha mottatt søknadsskjemaet skal hovedforskeren fylle ut og sende inn søknaden via Internett. Det er et par ting du bør være oppmerksom på før du gjør det: • Global Exploration Fund tar imot søknader hele året. Det kan imidlertid ta inntil seks måneder fra de mottar søknaden din, til GEF-rådgivningspanelet formelt har lest gjennom og vurdert den. • Tidligere legatmottakere må først ha oppfylt alle forpliktelser med hensyn til rapportering og regnskap, før de sender inn søknad om ytterligere støtte.